Sturla Kaasa

Sturla Folkvar Kaasa (født 11. juniFødselsdato fra www.finnfirma.no  1919,Fødselsår fra skattelistene 2011 død 28. desember 2012)Nekrolog i Aftenposten 16. januar 2013 var en norsk sportsmann og illustratør. 

Han vant det første norgesmesterskapet i terrengløp på 3 km i 1947, som ble arrangert på Hemnesberget i Nordland. Klubben hans var Stabæk IF Han drev også med langrenn, friidrett og orientering. 

Som illustratør ble han særlig kjent for dekorative tegninger av barnevennlige troll i norsk natur eller friluftsaktiviteter, blant annet gjengitt som motiv på postkort. Idrettstrollene hans var også gjennomgangsfigurer og «maskoter» i trykksaker for Norges Orienteringsforbund fra slutten av 1960- til 1990-tallet.www.orientering.no 16. 1. 2013: O-trollenes «far» har gått bort I 1994 illustrerte han suvenirboka Viking-troll med figurene sine.www.amazon.com: The Viking Trolls Sturla Kaasa tegnet også til skolebøker og opplysningsmateriell, ofte om trening, idrett og helse.

 Medaljer i norske mesterskap 
Plassering Øvelse ÅrGull  3 km terrengløp  1947Sølv  5000 meter  1947

 Referanser 
friidrett.no: NM 5000 meter menn. 
friidrett.no: NM 3 km terrengløp menn. 

 Eksterne lenker 

 Illustrasjonseksempler i tegneserie for Samvirkelaget 1977 
 Illustrasjonseksempler i Løp, hopp, kast. 1 : Friidrettsskole for barn 7-12 år (1977) 
 Illustrasjonseksempler i Skileik : skiopplæring
 Illustrasjonseksempler i Idrett, kosthold og ernæring

Kategori:Norske illustratører
Kategori:Norske langdistanseløpere
Kategori:Norgesmestere i friidrett